แห่ซื้อรถปาดหน้าภาษีใหม่กระฉูด ทำสรรพสามิตน้ำตาไหลพราก ยอดจัดเก็บภาษีพุ่งหมื่นล้าน
นายสมชัย พูลสวัสดิ์ อธิบดีกรมสรรพสามิต เปิดเผยว่า ผลจากการปรับอัตราภาษีรถยนต์เมื่อวันที่ 1 ม.ค.59 ทำให้กรมสรรพสามิตมีรายได้จากการจัดเก็บภาษีรถยนต์ในเดือน ธ.ค.58 ทะลุ 10,000 ล้านบาท เป็นครั้งแรกในรอบปี โดยจัดเก็บภาษีรถยนต์ได้ 10,768 ล้านบาท เพิ่มขึ้นเมื่อเทียบกับช่วงเดียวของปีก่อน 3,504 ล้านบาท หรือ 48.24% และสูงกว่าประมาณการรายได้ที่ตั้งไว้ 2,192 ล้านบาท หรือ 25.56% ภาพรวมของยอดขายรถยนต์เดือน ธ.ค.มีแนวโน้มดีขึ้น เพราะผู้บริโภคเร่งซื้อรถยนต์ก่อนที่จะมีการปรับโครงสร้างภาษีในวันที่ 1 ม.ค.59 โดยพิจารณาได้จากยอดการจัดเก็บภาษีรถยนต์ของกรมสรรพสามิตในช่วงที่ผ่านมา,สำหรับผลการจัดเก็บรายได้รถยนต์ไตรมาสแรกของปีงบประมาณ 2559 (ต.ค.-ธ.ค.) จัดเก็บได้จริง 27,076 ล้านบาท สูงกว่าช่วงเดียวกันของปีก่อน 6,127 ล้านบาท หรือ 29.25% และยังสูงกว่าประมาณการ 2,833 ล้านบาท หรือ 11.69% ซึ่งสะท้อนให้เห็นถึงกำลังซื้อของภาคประชาชนที่มีแนวโน้มดีขึ้น ส่วนในอนาคตคาดว่าแนวโน้มการจัดเก็บภาษีรถยนต์น่าจะดีขึ้น แต่ก็ขึ้นอยู่กับแนวโน้มของเศรษฐกิจไทยและเศรษฐกิจโลกในปีนี้ด้วย,ส่วนผลการจัดเก็บภาษีกลุ่มเครื่องดื่มแอลกอฮอล์ในเดือน ธ.ค.58 ซึ่งเป็นช่วงเทศกาลส่งท้ายปีเก่าต้อนรับปีใหม่ ปรากฏว่าภาษีเบียร์จัดเก็บได้ 9,352 ล้านบาท สูงกว่าช่วงเดียวกันของปีที่แล้ว 1,645 ล้านบาท หรือ 21.35% และยังสูงกว่าประมาณการ 1,751 ล้านบาท หรือ 23.04% ภาษีสุราจัดเก็บได้ 4,944 ล้านบาท ต่ำกว่าช่วงเดียวกันของปีก่อน 116 ล้านบาท หรือ 2.31% และต่ำกว่าประมาณการ 4.10% จากประมาณการจัดเก็บรายได้ 5,155 ล้านบาท และยาสูบจัดเก็บได้ 5,631 ล้านบาท ต่ำกว่าช่วงเดียวกันของปีที่แล้ว 12 ล้านบาท หรือ 0.21% แต่สูงกว่าประมาณการรายได้ 131 ล้านบาท หรือ 2.39%,ขณะที่ผลการจัดเก็บรายได้รวมของกรมสรรพสามิตในไตรมาสแรกของงบประมาณปี 2559 มียอดจัดเก็บรายได้ 127,200 ล้านบาท สูงกว่าช่วงเดียวกันของปีก่อน 24,986 ล้านบาท หรือเพิ่มขึ้น 24.45% และยังสูงกว่าประมาณการ 3,091 ล้านบาท หรือ 2.49% โดยประมาณการรายได้ของกรมสรรพสามิตอยู่ที่ 124,108 ล้านบาท สำหรับสาเหตุที่กรมสรรพสามิตจัดเก็บรายได้สูงกว่าประมาณการ เนื่องจากรัฐบาลได้รับขึ้นภาษีน้ำมันดีเซลจากเดิม 0.005 บาทต่อลิตร เพิ่มขึ้นมาอยู่ที่ 4.95 บาทต่อลิตร.
ผลจากการปรับอัตราภาษีรถยนต์เมื่อวันที่ 1 ม.ค.59 ทำให้กรมสรรพสามิตมีรายได้จากการจัดเก็บภาษีรถยนต์ในเดือน ธ.ค.58 ทะลุ 10,000 ล้านบาท เป็นครั้งแรกในรอบปี โดยจัดเก็บภาษีรถยนต์ได้ 10,768 ล้านบาท เพิ่มขึ้นเมื่อเทียบกับช่วงเดียวของ
ข่าวเศรษฐกิจ,สมชัย พูลสวัสดิ์,กรมสรรพสามิต,ภาษีรถยนต์,จัดเก็บภาษีรถยนต์,ยอดขายรถยนต์,ปรับโครงสร้างภาษี,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ